Vandag in Woorde: Vuur deur Kreatiewe bestuurder | Bydraes | Woes - Kreatiewe platform vir Afrikaans
Datum gepubliseer: 20 Aug 2013
As kind kon ek nie 'n kersvlam met rus laat nie. Onthou jy nog hoe ons 'n wysvinger deur die vlam getrek het, sonder om te brand. Verstommend. Die kerswas wat in drade teen die kers afloop, het darem so lekker gebrei en gerol. Nes die klei waarmee ons op ons leie gespeel het. Kyk nou net waar laat 'n kersvlam my gaan draai maak.
Hierdie vlam van die kers is baie soos die figuurlike vuur in die gesegde: as jy met vuur speel moet jy nie verbaas wees as jy brand nie. Nes 'n kind nie geglo het dat die kers se vlam tog uiteindelik 'n blaas kan veroorsaak nie, so glo mense tot vandag toe nie. Dis nou tot daai vlamme my lelik skroei en dan wil ek huil. Eintlik verdien ek mos die pyn, of hoe? Is daar 'n storie om te vertel van so 'n vuur-spelery, wat jy moedig genoeg of wys genoeg is om met ons te deel?
Is daar 'n soort vuur wat jou ook liries maak? Of vertel ons van daai een spesifieke vuur waar 'n storie in jou lewe geskep was. Vuur verleen homself ook tot 'n rilling wekkende spookstorie en ons het lanklaas spoke gejaag hier op ons WOES-te werf. Of selfs iets tragies soos die 'Towering Inferno' van ouds. Ha, ek is seker ons gaan binnekort 'n hele paar vuurwarm vertellings beleef.
Kry solank 'n natlappie gereed en 'watch this space'!
Onthou asseblief om die woord "vuur" in jou budrae se titel te gebruik. Geniet dit!!!
Die lewe Eg Suid Afrikaans Skool Werk Toerisme Kos Die natuur vriende Vrouens Mans Avontuur Sosiale kommentaar Humor Inspirerend Fantasie Vreugde